Σαρωνίδα

Η Σαρωνίδα είναι παραθεριστική κοινότητα στην Αττική, στις ακτές του Σαρωνικού, στο ευρύτερο οικιστικό συγκρότημα της Λαυρεωτικής. Διοικητικά υπάγεται στη Νομαρχία Ανατολικής Αττικής. Στην απογραφή του 2021 είχε πληθυσμό 3.424 κατοίκων, αριθμός ο οποίος αυξάνεται κατά τους θερινούς μήνες.

Στην αρχαιότητα αποτελούσε έκταση της περιφέρειας του αττικού Δήμου Σαρωνικού που τοποθετείτο στην παράλια Τριττύα, σύμφωνα με τη διοικητική διαίρεση του Κλεισθένους. Σήμερα συνιστά δημοφιλή 

Τα διοικητικά όρια της κοινότητας εκτείνονται από την παραθεριστική ζώνη του Λαγονησίου έως και τους ορεινούς όγκους του Ολύμπου, κατά μήκος της παραλιακής ζώνης της νοτιοανατολικής Αττικής. Η περιοχή βρίσκεται σε απόσταση 45 περίπου χιλιομέτρων νοτιοανατολικά των Αθηνών και 10 χιλιόμετρα δυτικά του Λαυρίου.

Η περιοχή, που παλαιότερα ονομαζόταν Πεύκα Γιούρντα, μετονομάστηκε σε Σαρωνίδα το 1965. Μέχρι το 1979 υπαγόταν διοικητικά στην Κοινότητα Αναβύσσου.

Βόρεια της Σαρωνίδας βρίσκεται το Λαγονήσι και τα Καλύβια Θορικού, δυτικά βρέχεται από τον Σαρωνικό και νότια και ανατολικά της βρίσκεται η περιοχή της Αναβύσσου. Η περιοχή παρουσιάζει σημαντική τουριστική κίνηση και έχει μεγάλο αριθμό καλοκαιρινών κατοικιών λόγω της μεγάλης και αμμώδους παραλίας της. Τα τελευταία όμως χρόνια, όλο και περισσότεροι την επιλέγουν για μόνιμο τόπο κατοικίας τους.

Μετά το πρόγραμμα Καλλικράτης, η κοινότητα Σαρωνίδας ενσωματώθηκε διοικητικά στον Δήμο Σαρωνικού.

Στη Σαρωνίδα εδρεύει ο Ναυταθλητικός Όμιλος Σαρωνίδας από το 1975, με δραστηριότητες στην Καλαθοσφαίριση με Ομάδα Ανδρών Β΄ κατηγορίας ΕΣΚΑ με Ομάδα  Παίδων και Ακαδημίες Καλαθοσφαίρισης, στην Αντισφαίριση με Ακαδημίες και ενηλίκων, με τμήματα ενόργανης και ανόργανης Γυμναστικής και Αεροβικής ξηράς και θαλάσσης.

 Πληθυσμιακή Εξέλιξη 

Η πληθυσμιακή εξέλιξη της περιοχής διακρίνεται στα στοιχεία που παρέχει η ΕΣΥΕ:

 Χρονολογία  Πληθυσμός Δήμου  1981  733 κάτοικοι  1991  1.572 κάτοικοι  2001  2.102 κάτοικοι 

πρωτογενείς πηγές:ΕΣΥΕ

Κατηγορία:Κωμοπόλεις της Αττικής
Κατηγορία:Δήμος Σαρωνικού
Κατηγορία:Κοινότητες του νομού Αττικής